b'\n_START_ARTICLE_\nWalter Benjamin\n_START_SECTION_\nVia\xc8\x9ba \xc8\x99i opera\n_START_PARAGRAPH_\nBenjamin a fost cunoscut prin intermediul eseurilor sale filozofice \xc8\x99i datorit\xc4\x83 activit\xc4\x83\xc8\x9bii sale de critic literar. Ca sociolog \xc8\x99i criticism cultural a combinat ideile misticismului iudaic cu materialism dialectic \xc3\xaentr-o oper\xc4\x83 care era o nou\xc4\x83 variant\xc4\x83 a filozofiei marxiste \xc8\x99i a contribuit la formularea unei noi teorii estetice. A fost traduc\xc4\x83torul \xc3\xaen limba german\xc4\x83 a textelor lui Marcel Proust \xc8\x99i Charles Baudelaire, iar eseul s\xc4\x83u \xe2\x80\x9eSarcina traduc\xc4\x83torului\xe2\x80\x9d este considerat unul din cele mai valoroase articole scrise vreodat\xc4\x83 despre traducere.\n_START_SECTION_\nPassagenwerk\n_START_PARAGRAPH_\nPassagenwerk sau \xe2\x80\x9eProiectul Arcadelor\xe2\x80\x9d, proiect la care Benjamin a lucrat \xc3\xaentreaga sa via\xc8\x9b\xc4\x83, urma s\xc4\x83 fie o colec\xc8\x9bie enorm\xc4\x83 de scrieri despre via\xc8\x9ba urban\xc4\x83 a Parisului \xc3\xaen secolul al XIX-lea, cu un accent special pus asupra pasajelor pietonale, acoperite de \xe2\x80\x9earcade\xe2\x80\x9d, ce creau o via\xc8\x9b\xc4\x83 a str\xc4\x83zii distinct\xc4\x83 \xc8\x99i a determinat apari\xc8\x9bia culturii \xc8\x99i a fenomenului fl\xc3\xa2nerie. _NEWLINE_Proiectul, despre care mul\xc8\x9bi \xc3\xaenv\xc4\x83\xc8\x9ba\xc8\x9bi cred c\xc4\x83 ar fi putut deveni cel mai important text de critic\xc4\x83 cultural\xc4\x83 a secolului al XX-lea, nu a fost totu\xc8\x99i finalizat. A fost, \xc3\xaens\xc4\x83, publicat postum, \xc3\xaen forma sa neterminat\xc4\x83, \xc3\xaen mai multe limbi.\n_START_SECTION_\n\xc8\x98coala de la Frankfurt\n_START_PARAGRAPH_\nBenjamin a corespondat intens cu Theodor W. Adorno \xc8\x99i Bertolt Brecht \xc8\x99i a primit fonduri pentru cercetare de la \xc8\x98coala de la Frankfurt condus\xc4\x83 de Adorno si Horkheimer. _NEWLINE_Influen\xc8\x9ba ideilor marxiste ale lui Brecht, \xc3\xaen special a teoria critic\xc4\x83 dezvoltat\xc4\x83 de Adorno, \xc8\x99i a misticism iudaic al prietenului s\xc4\x83u Gerschom Scholem au fost decisive pentru opera lui Benjamin, de\xc8\x99i acesta nu a reu\xc8\x99it s\xc4\x83 armonizeze aceste curente contradictorii. _NEWLINE_Eseul "Despre conceptul de istorie", mai cunoscut sub numele de "Teze ale unei filozofii a istoriei", este cel mai aproape de aceast\xc4\x83 sintez\xc4\x83, \xc8\x99i al\xc4\x83turi de "Opera de art\xc4\x83 \xc3\xaen era reproductibilit\xc4\x83\xc8\x9bii mecanice", figureaz\xc4\x83 printre operele sale cele mei citate . _NEWLINE_\xc3\x8en a noua parte a eseului "Teze ale unei filozofii a istoriei", Benjamin interpreteaz\xc4\x83 o pictur\xc4\x83 a lui Paul Klee. Benjamin \xc8\x99i-a concentrat aten\xc8\x9bia asupra epistemologiei, teoriei limbajului, alegoriei, si filozofiei istoriei. \xc3\x8en plus, a scris eseuri despre Kafka, Proust, \xc8\x99i Brecht. _NEWLINE_Benjamin a lansat conceptul de aur\xc4\x83 al operei de art\xc4\x83 \xc3\xaen eseul s\xc4\x83u "Opera de art\xc4\x83 \xc3\xaen era reproductibilit\xc4\x83\xc8\x9bii mecanice". Benjamin a scris \xc8\x99i opere cu caracter memorialistic despre copil\xc4\x83ria sa la Berlin, vizita \xc3\xaen Uniunea Sovietic\xc4\x83 precum \xc8\x99i un text despre consumul de droguri, intitulat Ha\xc8\x99i\xc8\x99._NEWLINE__NEWLINE_\xc3\x8en noaptea dintre 27 - 28 septembrie 1940, Benjamin s-a sinucis la Port Bou la grani\xc8\x9ba dintre Spania \xc8\x99i Fran\xc8\x9ba , \xc3\xaen timp ce \xc3\xaencerca s\xc4\x83 scape de nazi\xc8\x99ti. Grupul s\xc4\x83u a fost oprit de autorit\xc4\x83\xc8\x9bi dar fost l\xc4\x83sat s\xc4\x83 treac\xc4\x83 grani\xc8\x9ba a doua zi.Cu aceast\xc4\x83 ocazie, manuscrisul complet al Proiectului Arcadelor a disp\xc4\x83rut \xc8\x99i nu a mai fost niciodat\xc4\x83 g\xc4\x83sit._NEWLINE_Benjamin a fost cumnatul lui Hilde Benjamin.'